Santa Cruz de Mompox

Santa Cruz de Momplox (či len Mompox) je kolumbijské mesto na ľavom brehu jedného z ramien rieky Magdalena v departmente Bolívar, približne 200 km od prístavov Cartagena a Barranquilla. V meste žije 40 000 obyvateľov. Miestna ekonomika je založená na rybolove a turizme, mesto je známe aj svojimi zlatníckymi dielňami. 

Mesto založili v prvej polovici 16. storočia španielski kolonizátori. Vďaka svojmu umiestneniu na brehu najdôležitejšej vodné cesty v Kolumbii hralo  v koloniálnom období výraznú úlohu v osídľovaní vnútrozemia a rastu komunikácie a obchodu s ním. 

Mesto je jedinečnou ukážkou urbanistického riešenia španielskeho koloniálneho mesta a riečneho prístavu. Hlavná sieť komunikácií je vedená pravouhlo v pozdĺžnom a priečnom smere k rieke. Na brehu sa nachádzajú tri námestia a niekoľko kostolov a konventov (augustiáni, dominikáni, františkáni, jezuiti). Od roku 1995 je centrum mesta zapísané na zozname svetového dedičstva UNESCO. 

 Partnerské mestá 
  Santa Fe de Antioquia, Kolumbia

 Fotogaléria 

 Referencie 

 Externé odkazy 
 Stránka UNESCO
 Oficiálna stránka 

 Zdroj 

Kategória:Mestá v Bolívii
Kategória:Lokality Svetového dedičstva v Kolumbii